News Update: JPMorgan แนะนำลดสัดส่วนหุ้น ซื้อ ‘สินค้าโภคภัณฑ์’ เพิ่มในระยะสั้น พร้อม Underweight ตราสารหนี้และเงินสด - FINNOMENA
JPMorgan แนะนำให้นักลงทุนลดการถือครองหุ้น แล้วไปซื้อ ‘สินค้าโภคภัณฑ์’ เพิ่มแทน ในเวลาที่หุ้นฟื้นตัวมากกว่าสินทรัพย์เสี่ยงอื่นท่ามกลางความกังวลว่าเศรษฐกิจจะถดถอย
9 ส.ค. 2565

JPMorgan แนะนำให้นักลงทุนลดการถือครองหุ้น แล้วไปซื้อ ‘สินค้าโภคภัณฑ์’ เพิ่มแทน ในเวลาที่หุ้นฟื้นตัวมากกว่าสินทรัพย์เสี่ยงอื่นท่ามกลางความกังวลว่าเศรษฐกิจจะถดถอย
จากตัวเลขการจ้างงานที่แข็งแกร่งเกินคาดในวันศุกร์ ดัชนี S&P 500 พุ่งขึ้นมาแล้ว 13% จากระดับต่ำสุดในเดือน มิ.ย. ในขณะที่ ดัชนีสินค้าโภคภัณฑ์โดย Bloomberg ตั้งแต่น้ำมันไปจนถึงทองแดงปรับตัวลงมาในช่วงเวลานั้น
ทีมนักกลยุทธ์ของ JPMorgan ที่นำโดย Marko Kolanovic กล่าวว่า นี่ไม่ได้หมายความว่าพวกเขาคิดว่าหุ้นจะร่วง จริงๆ แล้วพวกเขาคาดการณ์ว่าราคาหุ้นจะเพิ่มขึ้นต่อเนื่องจนถึงสิ้นปีจากรายงานงบที่แข็งแกร่ง แต่ทีมมองการอ่อนตัวลงของสินค้าโภคภัณฑ์ในช่วงหลังเป็นโอกาสที่จะพุ่งเข้าหาและทำกำไร
JPMorgan อธิบายว่า ข้อมูลทางเศรษฐกิจที่ออกมาดีกว่าความกังวลของตลาดกำลังกระตุ้นให้ตลาดหุ้นและตราสารหนี้ราคาสูงขึ้นจากความเสี่ยงภาวะถดถอย และจากการที่สินค้าโภคภัณฑ์ยังตามหลังสินทรัพย์เสี่ยงอื่นๆ บริษัทจึงจัดสรรความเสี่ยงบางส่วนจากหุ้นไปยังสินค้าโภคภัณฑ์แทน
คำแนะนำโดยรวมของ JPMorgan ยังคงมีมุมมองบวกมากกว่า (Overweight) ในสินทรัพย์เสี่ยงเหมือนเดิม และให้น้ำหนักน้อยกว่า (Underweight) ในตราสารหนี้และเงินสด
การบอกให้ลูกค้าลดสัดส่วนหุ้นถือเป็นการเคลื่อนไหวที่น่าจับตาของ Kolanovic ที่ได้รับการโหวตให้เป็นนักกลยุทธ์หุ้นอันดับ 1 ในการสำรวจ Institutional Investor เมื่อปีที่แล้ว โดยส่วนใหญ่ในปี 2022 เขาได้แนะนำให้ลูกค้าซื้อในช่วงเวลาหุ้นร่วง (Buy The Dip) อยู่ตลอดที่มีแรงเทขาย
อ้างอิง:
https://www.bloomberg.com/news/articles/2022-08-08/jpmorgan-s-kolanovic-says-time-to-trim-stocks-buy-commodities?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
JPMorgan
News Update
สินค้าโภคภัณฑ์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA